**Frank James Lampard** (\* 20. jún 1978, Romford, Londýn, Anglicko) je bývalý anglický futbalista.

Väčšinu svojej kariéry hral za Chelsea FC, kde bol aj vicekapitánom. Je považovaný za jedného z najlepších anglických futbalistov všetkých čias a širokou verejnosťou je označovaný za jedného z najlepších stredopoliarov svojej generácie. Je tiež označovaný ako box-to-box stredopoliar hlavne pre "svoje tempo, rozsah prechodu a schopnosť skórovať".

Svoju kariéru začal v klube West Ham United FC, pre ktorý jeho otec, Frank Lampard, Sr. tiež hral. Mal zaistené miesto v prvom tíme v sezóne 1997/98 a v nasledujúcom roku pomohol svojmu tímu skončiť na 5. mieste v Premier League, čo je jeho najvyššie umiestnenie v Premier League. V roku 2001 prestúpil do londýnskeho klubu Chelsea FC za 11 miliónov libier.

Od svojho debutu je jediným v tíme Chelsea, ktorý má 164 po sebe idúcich vystúpení v zápasoch v Premier League. V roku 2008 podpísal s Chelsea nový kontrakt, čím sa stal najvyššie plateným futbalistom Premier League toho času, a v tom istom roku skóroval vo svojom prvom Finále Ligy majstrov UEFA. Po druhýkrát vyhral Pohár FA v roku 2009, pričom vo finále skóroval víťazným gólom. V sezóne 2011/2012 vyhral Lampard Pohár FA a Ligu majstrov.

Trojnásobný Chelsea Player of the Year, Lampard je tiež tretím najviac skórujúcim hráčom všetkých čias so 215 gólmi vo všetkých súťažiach, a je jedným z piatich hráčov, s viac ako 500 odohratými zápasmi pre klub. Lamaprd je tiež jedným z piatich hráčov a jediný stredopoliar, ktorý skóruje so 150 a viac gólmi v Premier League. Je tiež druhým v tabuľke asistencií všetkých čias s 91 asistenciami. Na svojom konte má viac ako 1400 úspešných prechodov a 10 alebo viac asistencii každú sezónu. V roku 2005 skončil Lampard druhý za víťazom vo Futbalista roka 2005 a Zlatá lopta 2005. Dňa 23. decembra 2009 bol menovaný oficiálnymi štatistikami za hráča desaťročia Premier League.

V júni 2011 bol označený za 49. najviac zarábajúceho športovca na svete.

Dňa 19. mája 2012 sa stal Lampard prvým kapitánom v histórii Chelsea, ktorý zdvihol trofej Ligy majstrov UEFA po vytúženom víťazstve nad Bayernom Mníchov.

V roku 2014 (3.6) Frank Lampard ukončil pôsobenie v Chesea FC po 13 rokoch, vyhral s Chelsea tri tituly v Premier League, štyrikrát vyhral FA Cup, dvakrát Ligový pohár, raz Ligu majstrov a jedenkrát Európsku ligu. Za Chelsea odohral 648 zápasov, strelil 211 gólov čím sa stal najlepším strelcom histórie klubu Chelsea FC.

Klubová kariéra
---------------

### West Ham United

Lampard začal svoju kariéru v roku 1994 v mládežníckom tíme v klube West Ham United, za ktorý hral aj jeho otec.

Lampard vstúpil do klubu West Ham United, keď bol jeho otec ešte asistentom trénera a v roku 1994 podpísal profesionálnu zmluvu na nasledujúce roky. V októbri 1995 odišiel na hosťovanie do klubu Swansea City, kde mal svoje debutové víťazstvo 2–0 nad Bradford City, pričom skóroval svojím prvým gólom v kariére v zápase proti klubu Brighton & Hove Albion FC. Lampard hral deväťkrát pre Swansea City predtým ako sa vrátil v januári 1996 do West Ham United. Koncom januára 1996 debutoval svojím prvým gólom pre tím v zápase proti Coventry City. Avšak na zvyšok sezóny bol v úlohe záložníka.

Po prepustení jeho otca a strýka Harryho Redknappa, Lampard opustil West Ham United a klub Chelsea FC ho kúpil za 11 miliónov libier.

### Chelsea

#### 2001–2004

Lampardov debut v Premier League s Chelsea sa uskutočnil dňa 19. augusta 2001 v nerozhodnom zápase 1–1 proti Newcastle United, pričom svoju prvú červenú kartu dostal v zápase proti Tottenham Hotspur dňa 16. septembra 2001.

Lampard sa zúčastnil všetkých ligových zápasov Chelsea a skóroval ôsmimi gólmi v sezóne 2001/02. Takisto vsietil víťazný gól v zápase proti Charltonu Athletic v sezóne 2002/03.

V nasledujúcej sezóne bol v septembri 2003 vybraný za Barclays Player of the Month a v októbri za PFA Fans’ Player of the Month. Chelsea v sezóne 2003/04 skončila na 2. mieste za nerozbitným Arsenalom.

Chelsea postúpila do semifinále, kde skóroval proti klubu Monaco ale aj napriek tomu Chelsea prehrala 5–3. Koncom sezóny sa stal Lampard druhým po Thierrym Henrym počas udeľovania cien FWA Footballer of the Year 2004.

#### 2004–2007

Frank Lampard v sezóne 2006/07
Lampard hral vo všetkých 38 zápasoch Premier League počas tretej nasledovnej sezóny v FA Premier League 2004/05. Sezónu ukončil s 13 gólmi na konte (19 vo všetkých súťažiach) okrem vedenia v lige so 16 asistenciami.

V auguste 2004 skóroval víťazným gólom proti Southamptonu v Premier League, a pokračoval dôležitými gólmi ako napríklad vo vyhratom zápase 2–0 proti Tottenhamu. V marci 2005 skóroval ďalekonosnou strelou z diaľky 27,5 metra v zápase proti Crystal Palace, ktorý Chelsea vyhrala 4–1. Lampard pokračoval v sezóne a jeho briliantné výkony pre Chelsea v Premier League a Lige majstrov mu priniesli štatút jedného z najlepších stredopoliarov na svete. V sezóne Ligy majstrov 2004/05 skóroval jedným z gólov v známom víťaznom zápase Chelsea proti Barcelone 4–2 a pomohol tak Chelsea k postupu do štvrťfinále. Vo štvrťfinále skóroval 3 gólmi proti Bayernu Mníchov a tak Chelsea vyhrala 6–5. V sezóne 2004/05 bol menovaný za Barclays Player of the Season. Hoci bola Chelsea vyradená v semifinále Ligy majstrov ligovým rivalom Liverpoolom, hrala v domácom Football League Cup, v ktorom Lampard dvakrát skóroval v šiestich zápasoch vrátane otváracieho gólu proti Manchesteru United v semifinále, ktoré Chelsea vyhrala 2–1. V roku 2005 získal svoju prvú osobnú cenu Footballer of the Year.

V septembri 2005 bol Lampard vybraný ako člen inaugurácie World IX. Skončil tiež ako druhý za Ronaldinhom v udeľovaní cien Zlatá lopta a 2005 FIFA World Player of the Year. Jeho rekord v po sebe idúcich Zúčastnení na zápasoch Premier League skončil na hodnote 164 (o päť viac ako predchádzajúci držiteľ rekordu David James) dňa 28. septembra 2005, keď odsedel zápas proti Manchesteru City kvôli chorobe. Lampard skóroval 12 gólmi počas svojich 4 mesiacov v sezóne 2005/06. Dvakrát skóroval v troch samostatných zápasoch od augusta do novembra, vrátane víťazstva 2–1 nad Aston Villa, čo z Chelsea urobilo prvý klub v histórii, ktorý vyhral prvých 7 zápasov v Premier League. Vo výhre 4–2 proti Blackburnu Rovers skóroval dvakrát, a to vrátane voľného kopu z 23 metrov. Po zápase, manažér José Mourinho vítal Lamparda ako "najlepšieho hráča na svete".

Kvôli opätovnému zraneniu Johna Terryho, ostal Lampard kapitánom takmer počas celej sezóny 2006/07. Skóroval gólmi vo vyhratom zápase 2–0 proti Fulhamu a svojím 77. gólom pre Chelsea skóroval ďalekonosnou strelou vo vyhratom zápase 3–2 proti Evertonu dňa 17. decembra, čím predbehol Dennisa Wisa, ktorý bol v tom čase najviac skórujúcim stredopoliarom. V tom čase v Lige majstrov skóroval z extrémne ostrého uhla proti Barcelone na štadióne Camp Nou, pričom zápas skončil remízou 2–2. Lampard ukončil sezónu s 21 gólmi na konte, vrátane 6 gólov v Pohári FA, čo je najviac za jeho kariéru. Dal asistenciu Didier Drogba získal asistenciu vo finále Pohára FA na víťazný gól v predĺžení, pričom Chelsea vyhrala 1–0 nad Manchesterom United.

#### 2007–2009

Frank Lampard v zápase proti Arsenalu FC v roku 2009
Lampardova sezóna 2007/08 poznačená zranením, pričom odohral 40 zápasov, z ktorých 24 v lige, čo je najmenej za sezónu od sezóny 1996/97. Dňa 16. februára 2008 sa stal Lampard ôsmym hráčom Chelsea so 100 gólmi na konte pre klub v víťaznom zápase 3–1 nad Huddersfield Town v piatom kole Pohára FA. Po záverečnom odpískaní si Lampard vyzliekol svoje tričko a hodil ho fanúšikom Chelsea s nápisom "100 Not Out, They Are All For You, Thanks". V zápase Premier League proti Liverpoolu skóroval penaltou v nerozhodnom zápase 1–1 na štadióne Anfield Road. Dňa 12. marca 2008 skóroval štyrmi gólmi vo víťaznom zápase 6–1 nad Derby County.

Dňa 13. augusta 2008 podpísal Lampard novú päťročnú zmluvu s Chelsea v cene 39,2 milióna libier, čo z neho urobilo najdrahšieho hráča Premier League. Sezónu 2008/09 odštartoval piatimi gólmi vo svojich prvých jedenástich zápasoch. Svoj 150 gól dal proti Manchestru City v Premier League. V októbri 2008 bol po tretíkrát vo svojej kariére menovaný za Hráča mesiaca FA Premier League.

Po niekoľkých zápasoch, v ktorých neskóroval, skóroval tromi gólmi v dvoch zápasoch, prvý proti West Bromwich Albion a ostatné dva proti Fulhamu. Lampardov 20. gól sezóny bol víťazný gól proti Evertonu vo Finále Pohára FA 2009, ktorý strelil z veľkej ďiaľky ľavou nohou.

#### 2009-2011

Lampard začal sezónu 2009/10 skórovaním proti Manchestru United v 72. minúte počas FA Comunity Shield 2009. Zápas skončil remízou 2–2 a Lampard skóroval v penaltovm rozstrele, ktorý Chelsea vyhrala 4–1. Dňa 30. októbra bol nominovaný na FIFA World Player of the Year už šiesty rok. Dňa 27. februára 2010 skóroval Lampard dvakrát proti Manchestru City, ale aj napriek jeho pomoci Chelsea prehrala 4–2, čo bolo prvýkrát za posledných 38 zápasov. Lampard skóroval v víťaznom zápase 3–0 proti Astonu Villa v semifinále Pohára FA. Tiež skóroval jedným a asistoval na dva góly vo finálnom zápase sezóny, v ktorom Chelsea deklasovala Wigan Athletic 8–0 na štadióne Stamford Bridge a vyhrala titul Premier League 2009/10, pričom získala mimoriadnych 27 gólov v sezóne. Lampard ukončil sezónu dvihnutím Pohára FA tým, že Chelsea porazila Portsmouth 1–0 vo finále.

#### 2011–2012

V treťom zápase Chelsea v Premier League skóroval Lampard svojím prvým gólom v sezóne a tiež asistoval na otvárací gól Josého Bosingwu proti Norwich City s výsledkom 3–1.

Po víťaznom zápase 4–1 dňa 24. septembra 2011 Chelsea nad Swansea City, v ktorom Lampard nehral, sa vrátil do zostavy v zápase Ligy majstrov proti Valencii a dal potrebný úvodný gól v nerozhodnom zápase 1–1.

Vo Finále Pohára FA 2012 asistoval Lampard na víťazný gól Didiera Drogbu proti Liverpoolu, pričom zápas skončil 2–1. Tým vyhrala Chelsea v poradí siedmy Pohár FA v histórii a rovnako ako štvrtý v Lampardovej kariére.

Vo Finále Ligy majstrov UEFA 2012 bol Lampard kapitánom Chelsea v zápase proti Bayernu Mníchov, kvôli Terryho suspendácii. Po ukončení zápasu 1–1 v štandardnom čase, zápas pokračoval do penaltového rozstrelu, v ktorom Lampard úspešne premenil strelu, čím pomohol Chelsea k víťazstvu 4–3 na penalty. Ako kapitán Chelsea, zdvihol trofej spoločne s klubovým kapitánom Johnom Terrym.

Lampard ukončil sezóny 2011/12 ako najviac skórujúci hráč Chelsea so 16 gólmi a 10 asistenciami.

Kariérne štatistiky
-------------------

*Aktualizácia: 4. apríl 2012*

| Klub | Sezóna | Liga | Pohár FA | Ligový pohár | Európa | Celkovo |
| --- | --- | --- | --- | --- | --- | --- |
| Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| Swansea City | 1995–96 | 9 | 1 | 0 | 0 | 0 | 0 | 0 | 0 | 9 | 1 |
| West Ham United | 1995–96 | 1 | 0 | 0 | 0 | 0 | 0 | 0 | 0 | 1 | 0 |
| 1996–97 | 13 | 0 | 1 | 0 | 2 | 0 | 0 | 0 | 16 | 0 |
| 1997–98 | 31 | 5 | 6 | 1 | 5 | 4 | 0 | 0 | 42 | 9 |
| 1998–99 | 38 | 5 | 1 | 0 | 2 | 1 | 0 | 0 | 41 | 6 |
| 1999–00 | 34 | 7 | 1 | 0 | 4 | 3 | 10 | 4 | 49 | 14 |
| 2000–01 | 30 | 7 | 4 | 1 | 3 | 1 | 0 | 0 | 37 | 9 |
| Chelsea |
| 2001–02 | 37 | 5 | 8 | 1 | 4 | 0 | 4 | 1 | 53 | 7 |
| 2002–03 | 38 | 6 | 5 | 1 | 3 | 0 | 2 | 1 | 48 | 8 |
| 2003–04 | 38 | 10 | 4 | 1 | 2 | 0 | 14 | 4 | 58 | 15 |
| 2004–05 | 38 | 13 | 2 | 0 | 6 | 2 | 12 | 4 | 58 | 19 |
| 2005–06 | 35 | 16 | 5 | 2 | 1 | 0 | 9 | 2 | 50 | 20 |
| 2006–07 | 37 | 11 | 7 | 6 | 6 | 3 | 12 | 1 | 62 | 21 |
| 2007–08 | 24 | 10 | 1 | 2 | 3 | 4 | 12 | 4 | 40 | 20 |
| 2008–09 | 37 | 12 | 8 | 3 | 2 | 2 | 11 | 3 | 53 | 20 |
| 2009–10 | 25 | 10 | 3 | 1 | 1 | 1 | 6 | 1 | 33 | 13 |
| 2010–11 | 24 | 10 | 3 | 3 | 0 | 0 | 4 | 0 | 32 | 13 |
| 2011–12 | 30 | 11 | 5 | 2 | 2 | 0 | 12 | 3 | 49 | 16 |
| Celkovo | West Ham | 148 | 24 | 13 | 2 | 16 | 9 | 10 | 4 | 274 | 124 |
| Celkovo | Chelsea | 374 | 126 | 54 | 24 | 30 | 11 | 96 | 24 | 558 | 186 |
| Celkovo v kariére | 530 | 151 | 67 | 26 | 46 | 20 | 106 | 28 | 754 | 226 |

### Reprezentačné góly

| # | Dátum | Miesto | Súper | Skóre | Výsledok | Zápas |
| --- | --- | --- | --- | --- | --- | --- |
| 1 | 20. august 2003 | Portman Road, Ipswich | Chorvátsko Chorvátsko | 3 : 1 | Výhra | Priateľský |
| 2 | 5. jún 2004 | City of Manchester Stadium, Manchester | Island Island | 6 : 1 | Výhra | 2004 FA Summer Tournament |
| 3 | 13. jún 2004 | Estádio da Luz, Lisabon | Francúzsko Francúzsko | 1 : 2 | Prehra | Euro 2004 |
| 4 | 21. jún 2004 | Estádio da Luz, Lisabon | Chorvátsko Chorvátsko | 4 : 2 | Výhra | Euro 2004 |
| 5 | 24. jún 2004 | Estádio da Luz, Lisabon | Portugalsko Portugalsko | 2 : 2 | Nerozhodne | Euro 2004 |
| 6 | 4. september 2004 | Ernst Happel Stadion, Viedeň | Rakúsko Rakúsko | 2 : 2 | Nerozhodne | Kvalifikácia na Majstrovstvá sveta vo futbale 2006 |
| 7 | 9. október 2004 | Old Trafford, Manchester | Wales Wales | 2 : 0 | Výhra | Kvalifikácia na Majstrovstvá sveta vo futbale 2006 |
| 8 | 26. marec 2005 | Old Trafford, Manchester | Severné Írsko Severné Írsko | 4 : 0 | Výhra | Kvalifikácia na Majstrovstvá sveta vo futbale 2006 |
| 9 | 8. október 2005 | Old Trafford, Manchester | Rakúsko Rakúsko | 1 : 0 | Výhra | Kvalifikácia na Majstrovstvá sveta vo futbale 2006 |
| 10 | 12. október 2005 | Old Trafford, Manchester | Poľsko Poľsko | 2 : 1 | Výhra | Kvalifikácia na Majstrovstvá sveta vo futbale 2006 |
| 11 | 3. jún 2006 | Old Trafford, Manchester | Jamajka Jamajka | 6 : 0 | Výhra | Priateľský |
| 12 | 16.august 2006 | Old Trafford, Manchester | Grécko Grécko | 4 : 0 | Výhra | Priateľský |
| 13 | 22. august 2007 | Wembley Stadium, Londýn | Nemecko Nemecko | 1 : 2 | Prehra | Priateľský |
| 14 | 21. november 2007 | Wembley Stadium, Londýn | Chorvátsko Chorvátsko | 2 : 3 | Prehra | Kvalifikácia na Majstrovstvá Európy vo futbale 2008 |
| 15 | 28. marec 2009 | Wembley Stadium, Londýn | Slovensko Slovensko | 4 : 0 | Výhra | Priateľský |
| 16 | 6. jún 2009 | Almaty Central Stadium, Almaty | Kazachstan Kazachstan | 4 : 0 | Výhra | Kvalifikácia na Majstrovstvá sveta vo futbale 2010 |
| 17 | 10. jún 2009 | Wembley Stadium, Londýn | Andorra Andorra | 6 : 0 | Výhra | Kvalifikácia na Majstrovstvá sveta vo futbale 2010 |
| 18 | 5. september 2009 | Wembley Stadium, Londýn | Slovinsko Slovinsko | 2 : 1 | Výhra | Priateľský |
| 19 | 9. september 2009 | Wembley Stadium, Londýn | Chorvátsko Chorvátsko | 5 : 1 | Výhra | Kvalifikácia na Majstrovstvá sveta vo futbale 2010 |
| 20 | 9. september 2009 | Wembley Stadium, Londýn | Chorvátsko Chorvátsko | 5 : 1 | Výhra | Kvalifikácia na Majstrovstvá sveta vo futbale 2010 |
| 21 | 26. marec 2011 | Millennium Stadium, Cardiff | Wales Wales | 2 : 0 | Výhra | UEFA Euro 2012 qualifying |
| 22 | 4. jún 2011 | Wembley Stadium, Londýn | Švajčiarsko Švajčiarsko | 2 : 2 | Nerozhodne | UEFA Euro 2012 qualifying |
| 23 | 12. november 2011 | Wembley Stadium, Londýn | Španielsko Španielsko | 1 : 0 | Výhra | Priateľský |

Trofeje
-------

### West Ham United

* Pohár Intertoto: 1999

### Chelsea

* FA Premier League: 2004–05, 2005–06, 2009–10
* FA Cup: 2007, 2009, 2010, 2012
* FA Community Shield: 2007
* Ligový pohár: 2004–05, 2006-07
* Liga Majstrov UEFA: 2011–12

Referencie
----------

1. 1 2  HUGMAN, Barry J.. *The PFA Premier & Football League Players' Records 1946–2005*. [s.l.] : Queen Anne Press, 2005. ISBN 1-85291-665-6. S. 358.
2. ↑   *Frank Lampard Profile* [online]. Chelsea FC, 8. december 2009. Dostupné online.
3. ↑   *Premier League Player Profile* [online]. Premier League, [cit. 2011-04-28]. Dostupné online. Archivované 2011-08-30 z originálu.
4. ↑  Press Association. World Cup 2010: Frank Lampard 'proud' to be England vice-captain. *Guardian* (Londýn), 5. jún 2010. Dostupné online [cit. 2010-06-26].
5. ↑
6. ↑  BARLOW, Matt. *Daily Mail* (Londýn), 31. október 2008. Dostupné online.
7. ↑
8. ↑  LITTLE, Tony. Lampards world bid. *The Sun* (Londýn), 21. máj 2007. Dostupné online.
9. ↑  KASTRINAKIS, Antony. Hull City 0 Chelsea 3. *The Sun* (Londýn), 29. október 2008. Dostupné online.
10. ↑   *Player Profile* [online]. ESPN, [cit. 2012-03-28]. Dostupné online.
11. 1 2  Striking it rich – football's top ten highest earners are revealed *The Daily Mail* (2 March 2009) Retrieved on 11 March 2009
12. ↑  Lamps is Player of the Year. Chelsea FC. Retrieved on 2011-03-27.
13. ↑   *Archivovaná kópia* [online]. [Cit. 2012-05-28]. Dostupné online. Archivované 2014-02-20 z originálu.
14. ↑   *Players* [online]. [Cit. 2012-05-28]. Dostupné online. Archivované 2010-12-03 z originálu.
15. ↑   Frank Lampard | Chelsea | Central Midfielder | Play the Game - Times Online. *Playthegame.timesonline.co.uk* (Londýn). Dostupné online [cit. 2010-06-26]. Archivované 2009-07-22 z originálu.
16. ↑  Lamps is Star of the Decade *The Sun*
17. ↑  VENESS, Simon. *The Sun* (Londýn). Dostupné online.
18. ↑
19. ↑   Chelsea agree £11m Lampard deal. *BBC News*, 11 June 2001. Dostupné online.
20. ↑  Chelsea 2–2 Monaco BBC Sport, 5 May 2004
21. ↑  Henry named FWA player of year
22. ↑   Premier League – Statistics. *Premier League*, 7. júl 2008. Dostupné online [cit. 2008-07-07]. Archivované 2011-11-27 z originálu.
23. ↑   Chelsea 2-1 Southampton. *BBC News*, 28. august 2004. Dostupné online.
24. ↑   Tottenham 0-2 Chelsea. *BBC News*, 15. január 2005. Dostupné online.
25. ↑  Chelsea 4 Crystal Palace 1 The Sun
26. ↑   *The Sun* (Londýn). Dostupné online.
27. ↑   Chelsea 4-2 Barcelona. *BBC News*, 8. marec 2005. Dostupné online.
28. ↑  Frank Lampard 4thegame.com
29. ↑   Chelsea's Lampard is writers' player of the year. *Yahoo!*, 6. máj 2005. Dostupné online [cit. 2007-01-06].
30. ↑   Lamps and Terry honoured. *Football Association*, 20. december 2005. Dostupné online [cit. 2006-12-09].
31. ↑   Ronaldinho scoops European award. *BBC Sport*, 28. november 2005. Dostupné online [cit. 2006-12-09].
32. ↑   Ronaldinho wins world award again. *BBC Sport*, 19. december 2005. Dostupné online [cit. 2006-12-09].
33. ↑   Lampard 164 and out. *The Guardian* (Londýn), 29. december 2005. Dostupné online [cit. 2006-12-09]. Archivované 2007-12-13 z originálu.
34. ↑   Chelsea 2-1 Aston Villa. *BBC News*, 24. september 2005. Dostupné online.
35. ↑  Chelsea 4 Blackburn 2 The Sun, 29 October 2005
36. ↑   Match Report: Everton 3 Chelsea 2. *Chelsea F.C.*, 17. december 2006. Dostupné online [cit. 2006-12-17].
37. ↑  Barcelona 2 Chelsea 2 The Sun
38. ↑   Frank and the Full 100 Club. *Chelsea F.C.*, 17. február 2008. Dostupné online [cit. 2008-02-17].
39. ↑  Barlow, M.. A ton of thanks – Lampard's salute after reaching Chelsea milestone. *Daily Mail* (Londýn), 17. február 2008. Dostupné online [cit. 2008-11-15].
40. ↑   *Lamps signs mega deal* [online]. Malaysian Star Online, 13. august 2008, [cit. 2008-08-13]. Dostupné online.
41. ↑   *Drogba, Lampard See Chelsea Past West Brom* [online]. IBN Live, [cit. 2009-01-03]. Dostupné online. Archivované 2012-10-12 z originálu.
42. ↑  David Smith. Lampard rallies team-mates after Chelsea's title bid falters at Fulham. *Daily Mail* (Londýn), 29. december 2008. Dostupné online [cit. 2009-01-03].
43. ↑  England stars Wayne Rooney, Steven Gerrard, Frank Lampard and John Terry on short list for FIFA World Player of the Year Mail Online, 30 October 2009
44. ↑  MCNULTY, Phil. Chelsea 7 – 1 Aston Villa. *BBC Sport*, 27. marec 2010. Dostupné online [cit. 2010-03-28].
45. ↑  MCNULTY, Phil. Chelsea 8 – 0 Wigan. *BBC Sport*, 9. máj 2010. Dostupné online [cit. 2010-05-09].
46. ↑  Chelsea vs Norwich City Comentário AO VIVO - Goal.com
47. ↑   *Report: Chelsea v Swansea City - Barclays Premier League - ESPN Soccernet* [online]. [Cit. 2012-05-28]. Dostupné online. Archivované 2011-09-27 z originálu.
48. ↑  BURT, Jason. Valencia 1 Chelsea 1: match report. *The Daily Telegraph* (Londýn), 28. september 2011. Dostupné online.
49. ↑  Valencia arranca empate com Chelsea no final - Goal.com
50. ↑  Chelsea é campeão da Copa da Inglaterra - Goal.com
51. ↑  Chelsea é campeão da Champions League - Goal.com
52. ↑  BBC Sport - Chelsea 1-1 Bayern Munich (aet, 4-3 pens)

Iné projekty
------------

Commons
* Spolupracuj na Commons Commons ponúka multimediálne súbory na tému **Frank Lampard**

Externé odkazy
--------------

* BBC profil Archivované 2008-12-21 na Wayback Machine
* Profil – Oficiálna webstránka Chelsea
* Profil na FA webstránke
* Profil – UEFA.com

Zdroj
-----

*Tento článok je čiastočný alebo úplný preklad článku Frank Lampard na anglickej Wikipédii.*

Autoritné údaje: * ISNI: 0000 0000 5150 5931
* LCCN: nr2006031111
* NK ČR: xx0175652
* VIAF: 44264287
* WorldCat: lccn-nr2006031111